***ไรน์ II*** (อังกฤษ: Rhein II) เป็นภาพถ่ายสีโดยทัศนศิลปินชาวเยอรมัน อันดรีอัส กัวร์สคี ในปี 1999 ภาพถ่ายแสดงแม่น้ำสายหนึ่ง (คือ แม่น้ำไรน์ตอนล่าง) กำลังไหลในแนวนอน ระหว่างทุ่งสีเขียวที่ขนาบอยู่ ภายใต้ท้องฟ้ามืดครึ้ม รายละเอียดในภาพบางส่วน เช่น คนจูงสุนัขและโรงงานหนึ่งในภาพถูกตัดต่ออกด้วยวิธีทางดิจิทัลโดยศิลปิน ภาพถ่ายนี้เป็นผลงานชิ้นที่สองและชิ้นใหญ่สุดจากชุดภาพถ่ายหกภาพของแม่น้ำไรน์ ภาพนี้ถ่ายที่ใกล้กับเมืองดึสเซิลดอร์ฟ ไม่ไกลจากที่ซึ่งเขาถ่ายอีกภาพหนึ่งในปี 1996

ในปี 2011 งานพรินท์ของภาพนี้ถูกประมูลไปด้วยราคา 4.3 ล้านดอลลาร์สหรัฐ ทำให้ภาพนี้กลายเป็นภาพถ่ายที่แพงที่สุดในโลก

นักเขียนด้านศิลปะ ฟลอเรนซ์ วอเทอส์ (Florence Waters) เคยเขียนถึงภาพนี้ลง *เดอะเดลี่เทเลกราฟ* ว่าเป็นงานที่ "มีชีวิตขีวา, งดงาม และ น่าจดจำ (memorable) – อันที่จริง เราควรจะเขียนว่า เป็นที่ไม่มีทางลืมลง (unforgettable) เสียมากกว่า – [นี่เป็น] การเปลี่ยนความหมาย (twist) แบบร่วมสมัยของ [...] แลนด์สเคปที่โรแมนติก"

การผลิต
-------

ภาพถ่ายนี้เป็นผลงานชิ้นที่สองและชิ้นใหญ่สุดจากชุดภาพถ่ายหกภาพของแม่น้ำไรน์ ในภาพเป็นแม่น้ำไรน์ตอนล่างไหลไปตามแนวนอน ขนาบด้วยทุ่งหญ้าสีเขียวเรียบ ๆ ภายใต้ท้องฟ้ามืดครึ้มด้วยเมฆ ภาพนี้ถ่ายที่ตำแหน่งหนึ่งไม่ไกลจากเมืองดึสเซิลดอร์ฟ ไม่ไกลจากที่ซึ่งเขาถ่ายอีกภาพหนึ่งในปี 1996 โดยงานชิ้นจากปี 1996 นั้นเขาไม่พึงพอใจ

รายละเอียดและองค์ประกอบจากภาพถ่ายเดิมบางส่วน เช่น โรงวานและคนจูงสุนัข ถูกตัดต่ออกไปด้วยวิธีการทางดิจิทัล การดัดแปลงภาพนี้เขาให้เหตุผลว่า "ถ้าให้พูดอย่างปริทรรศน์ (paradoxically) แล้วละก็ มุมนี้ของแม่น้ำไรน์ไม่สามารถมีได้เลยในโลกความเป็นจริง (in situ) แต่ต้องอาศัยการก่อร่างขึ้นโดยสมมติ (a fictitious construction) เพื่อให้ได้ภาพที่แม่นยำของแม่น้ำสมัยใหม่" ภาพพรินท์ของภาพถ่ายมีขนาด 73 โดย 143 นิ้ว (190 โดย 360 เซนติเมตร)

การประมูล
---------

งานพรินท์ดั้งเดิมเป็นสมบัติของ Galerie Monika Sprüth ในโคโลญ ก่อนที่ต่อมาจะถูกซื้อโดยนักสะสมชาวเยอรมันผู้ไม่ประสงค์ระบุนาม ผู้ซึ่งต่อมาได้นำภาพนี้ขายโดยการประมูลที่คริสทีส์ สาขานิวยอร์กในวันที่ 8 พฤศจิกายน 2011 โดยตั้งเป้ามูลค่าอยู่ที่ราว 2.5-3.5 ล้านดอลลาร์สหรัฐ ท้ายที่สุดงานถูกประมูลไปด้วยราคา 4,338,500 ดอลลาร์ โดยไม่ระบุชื่อผู้ซื้อ

ชิ้นงานสาธารณะ
--------------

งานพรินท์ภาพถ่ายนี้ชิ้นที่ห้าซึ่งมีหน้าตาเหมือนกันแต่มีขนาดเล็กกว่าเล็กน้อยที่ 156.4 × 308.3 ซm (61.6 × 121.4 in) ถูกซื้อในปี 2000 โดยเครือหอศิลป์อังกฤษ เทท ปัจจุบันงานชิ้นดังกล่าวอยู่ในของสะสมของเททแต่ไม่ได้นำออกมาจัดแสดงสาธารณะ งานพรินท์อีกชิ้นที่ขนาดเท่ากันเป็นสมบัติของ พิพิธภัณฑ์ศิลปะสมัยใหม่ ที่นิวยอร์กซิตี และไม่ได้จัดแสดงต่อสาธารณะเช่นกัน

อ้างอิง
-------

1. 1 2 3 4 5  "Sale 2480 / Lot 44". Christie's. สืบค้นเมื่อ 13 November 2011.
2. 1 2 3  "Andreas Gursky's Rhein II sets photo record". *BBC News*. 11 November 2011. สืบค้นเมื่อ 13 November 2011.
3. 1 2 3  Skarda, Erin (11 November 2011). "And Here's the Most Expensive Photograph in the World". *Time*. สืบค้นเมื่อ 13 November 2011.
4. 1 2 3  Kennedy, Maev (11 November 2011). "Andreas Gursky's Rhine II photograph sells for $4.3m". *The Guardian*. สืบค้นเมื่อ 13 November 2011.
5. 1 2 3 4  Taylor, Rachel (February 2004). "'The Rhine II', Andreas Gursky, 1999". Tate. สืบค้นเมื่อ 23 November 2020.
6. 1 2  Waters, Florence (11 November 2011). "Why is Andreas Gursky's Rhine II the most expensive photograph?". *The Daily Telegraph*. สืบค้นเมื่อ 13 November 2011.
7. ↑  Waters, Florence (11 November 2011). "Photograph by Andreas Gursky breaks auction record". *The Daily Telegraph*. สืบค้นเมื่อ 13 November 2011.
8. ↑  "Andreas Gursky. Rhine II. 1999". Museum of Modern Art, New York. สืบค้นเมื่อ 12 February 2021.